Peligro

Peligro (באנגלית: Danger, ובעברית: סכנה) הוא אלבום האולפן השני של הזמרת-יוצרת הקולומביאנית, שאקירה. האלבום יצא לאור ב-25 במרץ 1993, על ידי חברת התקליטים סוני מיוזיק קולומביה. מתוך האלבום יצאו ארבעה סינגלים; "Peligro" ,Brujería" ,"Eres", ו-"Tú Serás la Historia de Mi Vida". האלבום בדומה לאלבום הבכורה שלה Magia, נכשל גם כן, אך הצליח להפנות כלפי שאקירה תשומת לב שאבדה באותן תקופות. בנוסף לכך, האלבום יצא על ויניל בקולומביה בלבד, והורד מן המדפים כמה שנים לאחר צאתו. האלבום הופק על ידי אדוארדו פאס שגם כתב את שני הסינגלים הראשונים מתוכו. האלבום יצא במסגרת החוזה של שאקירה עם סוני מיוזיק קולומביה, בו התחייבה להוציא שלושה אלבומים, והוא היווה כאלבום השני, כשאחריו יצא האלבום השלישי, Pies Descalzos. סוגיו המוזיקליים העיקריים של האלבום הם הפופ הלטיני, הרוק והניו ג'ק סווינג, ואף נכללות בו גם כמה בלדות כגון, "Eres". למרות הכישלון המסחרי של אלבום הבכורה של שאקירה Magia, סוני מיוזיק קולומביה שיווקו בכל מקום את האלבום הזה, בתקווה שהוא יגדיל את הפופולריות הקטנה שהיא כבר קיבלה וימכור יותר מקודמו. לאחר הכישלון שחוותה שאקירה עם אלבום הבכורה שלה, Magia, יצא האלבום הזה ואיתו אנשיה של שאקירה קיוו שתצליח, אך בדומה לאלבומה הראשון, גם האלבום הזה נכשל. מתוך האלבום יצאו ארבעה סינגלים, ורק "Eres", זכה להצלחה מועטה מכיוון שאיתו הופיעה שאקירה בפסטיבל השנתי של ויניה דל מאר. מעבר לכך, האלבום זכה לביקורות מעורבות, אך חלקן היו חיוביות ואף נאמר עליו כי "הוא זה אשר יוכיח ששאקירה כן מסוגלת להצליח, אך הדרך תהיה קשה". "Peligro" - יצא לאור ב-29 בינואר 1993, כסינגל הראשון והפותח מתוך האלבום. השיר נכתב על ידי אדוארדו פאס, והופק על ידי שאקירה. שם השיר הוא כשם האלבום, והוא היווה כשיר הנושא מתוכו. בדומה ל-"Lejos de tu Amor", הוחלט כי גם לשיר הזה לא יצולם ווידאו קליפ מלא שילווה אותו ויקדם אותו. במקום זה הוחלט כי יצולם סרטון שבו ניתן לראות את שאקירה מופיעה עם השיר בחדר אקוסטי. "Brujería" - יצא לאור ב-17 באפריל 1993, כסינגל השני מתוך האלבום. בדומה לסינגל הראשון מתוך האלבום, גם את השיר הזה כתב אדוארדו פאס, והוא הופק על ידי שאקירה. לאחר שהוציאה את "Peligro", כסינגל הראשון מתוך האלבום הוחלט להוציא את השיר הזה כסינגל השני מתוכו. חברת התקליטים של הזמרת קיוו כי השיר יצליח להסב לשאקירה תשומת לב נוספת שהצטברה עוד מהוצאת אלבומה הראשון, MagiaMagia. "Eres" - יצא לאור ב-11 במאי 1993, כסינגל השלישי מתוך האלבום. את השיר כתבה והפיקה שאקירה לבדה. באותה שנה שבה יצא כסינגל, הופיעה הזמרת איתו בפסטיבל הבינלאומי של וינה דל מאר. הפסטיבל נתן לזמרים הלטינו-אמריקאים הזדמנות לבצע את שיריהם, והזוכה נבחר על ידי שופטים רבים. שאקירה ביצעה את השיר, וזכתה במקום השלישי. אחד מהשופטים שהצביעו לשאקירה, היה הזמר הלטיני המפורסם ריקי מרטין. "Tú Serás la Historia de Mi Vida" - יצא לאור ב-5 ביולי 1993, כסינגל הרביעי והאחרון מתוך האלבום. את השיר כתב דזמונד צ'יילד, והוא הופק על ידי שאקירה. אף על פי שהשיר הושמע פעמים רבות בתחנות הרדיו המקומיות, האלבום נכשל וכך גם השיר, ובעקבות זאת שאקירה נעלמה מזירת המוזיקה המקומית. הקליפ הנלווה שיצא לשיר הופץ ביוטיוב כמה עשורים אחרי צאתו המקורית של השיר כסינגל, ובו ניתן לראות את שאקירה כשהיא שרה את השיר, ובסמוך יושבת על שפת הבריכה. ברקע ניתן לראות מזרקות שמטיחות מים לכל עבר, ובתוכן ניתן לראות מנורות בצבעים שונים היוצרים אווירה המתארת את השיר. בשנת 1996, יצאה שאקירה לסיבוב ההופעות הראשון שלה, "Tour Pies Descalzos". סיבוב ההופעות נתמך על גבי האלבום הזה, אלבום הבכורה שלה Magia, ואלבומה השלישי, Pies Descalzos. השיר היחידי מתוך האלבום אשר נכלל ברשימת השירים שאותם שרה שאקירה במופעים שהתקיימו בסיבוב ההופעות, היה השיר, "Tú Serás la Historia de Mi Vida". סיבוב ההופעות כלל בתוכו כ-74 מופעים בסך הכל. הסופרת חימנה דייגו, כתבה ספר על שאקירה ובו נאמר על האלבום כי "חמש-עשרה שנות חייה הראשונות של שאקירה העניקו לה טעימה מחיי התהילה והפרסום," וכי "בשל הכיוון המיוחד של האלבום, הוא יהיה זה אשר יוכיח כי שאקירה תהפוך לזמרת דגולה." בנוסף לכך, העיתון הספרדי TVyNovelas, טען כי שאקירה כלל לא לקחה חלק בקידום האלבום. דבר אשר פגע נחרצות בהצלחתו ובקבלתו על כלל הציבור הרחב. שאקירה – כתיבה, שירה אדוארדו פאס – הפקה, כתיבה, מעצב אומנותי גבריאל מוניוז – יחסי ציבור גוסטבו ארנס – מיקסים אדולפו קונצ'ה – תכנות מחשבים ארנסטו "טטו" אוקאמפו – גיטרה חשמלית, גיטרה אקוסטית חואניטו בנאווידז – סקסופון מאוריציו ג'ראמילו – סקסופון טנור אנטוניו "פולו" בורבאנו – סקסופון סופרן וילי סלצ'דו – כלי הקשה, מקהלה אלזה ריברו, אלכסנדרה וילאר, פילאר "פילי" מג'יה, מאוריציו ניאטו, ארנסטו בראיה – מקהלה רודריגו מוניוז – מהנדס קול, מעצב אומנותי מאוריציו קאנו, ריקרדו קורטס – מהנדסי קול חבייר דיאז גרנדוס – עיצוב עטיפת אלבום פאביו אנריקה טורס – עיצוב גרפי ויליאם מבארק, מוניקה אריזה – הנהלה מידע על האלבום Peligro באתר MusicBrainz האלבום Peligro באתר Discogs Shakira - Peligro, Discogs (באנגלית) Shakira - Peligro, Discogs (באנגלית) Pies Descalzos - Shakira | Songs, Reviews, Credits | AllMusic, AllMusic "Shakira - Pies Descalzos". Album of The Year (באנגלית אמריקאית). נבדק ב-2018-02-28. Dam Mina (2008-11-19), SHAKIRA- ERES, נבדק ב-2018-02-28 Cover Story: Shakira: Shakira : Rolling Stone, ‏2009-04-29 The Unit, 404, Shakira Cover Story: Shakira: Shakira : Rolling Stone, ‏2009-04-29 festivaldevinachile (2012-08-06), Shakira, Eres, Festival de Viña del Mar 1993, נבדק ב-2018-02-28 Shakira - Peligro, Discogs (באנגלית) Shakira, Biography (באנגלית) shakiraExclusive (2011-11-06), Shakira - Peligro, נבדק ב-2018-02-28 xxworriorxx (2007-03-28), Shakira - Lejos de tu Amor, נבדק ב-2018-02-28 PeligroDelShakira (2008-10-10), Shakira - PELIGRO und DONDE ESTAS CORRAZON -LIVE-, נבדק ב-2018-02-28 Somos Shakifans (2015-12-05), Shakira - Brujeria Letra/Lyrics, נבדק ב-2018-02-28 Columbia Records Digital Production, Columbia Records | Music Moving Forward, Columbia Records (באנגלית) Sony Music, Sony Music Entertainment (באנגלית) I. Municipalidad de Viña del Mar, Viña del Mar - Ilustre Municipalidad de Viña del Mar, Viña del Mar - Ilustre Municipalidad de Viña del Mar (בספרדית) shakira on Tumblr, www.tumblr.com (באנגלית) Biography, shakira-bio.tumblr.com (באנגלית) Juan tento (2010-12-25), Shakira - Tú Serás La Historia de Mi Vida (Official Video), נבדק ב-2018-02-28 Shakira Concert Map by tour: Tour Pies Descalzos | setlist.fm, www.setlist.fm Shakira Album Statistics: Tour Pies Descalzos | setlist.fm, www.setlist.fm Shakira Tour Statistics: Tour Pies Descalzos | setlist.fm, www.setlist.fm Shakira, www.goodreads.com Sandra Guzman. "Nonfiction Book Review: Shakira: Woman Full of Grace by Ximena Diego". PublishersWeekly.com (באנגלית). נבדק ב-2018-02-28. Katherine Krohn, Biography Shakira, Twenty-First Century Books, 2007-10-01. (באנגלית) "Sí, Shakira fue la Mejor Cola de TVyNovelas en 1994". Revista TVyNovelas (בספרדית). נבדק ב-2018-02-28.